‘ବିରୋଧୀଙ୍କ ଆଚରଣ ନିରାଶାଜନକ’ ଏମ୍‌ପିଙ୍କ ବ୍ୟବହାର ଉପରେ କହିଲେ ପ୍ରଧାନମନ୍ତ୍ରୀ
‘ବିରୋଧୀଙ୍କ ଆଚରଣ ନିରାଶାଜନକ’ ଏମ୍ପିଙ୍କ ବ୍ୟବହାର ଉପରେ କହିଲେ ପ୍ରଧାନମନ୍ତ୍ରୀ

ନୂଆଦିଲ୍ଲୀ,୧୯।୧୨: ସଂସଦର ସୁରକ୍ଷା ଉଲ୍ଲଂଘନ ମାମଲାକୁ ନେଇ ଗୋଟିଏ ପଟେ ବିରୋଧୀଙ୍କ ହଙ୍ଗାମା ପରେ ଅନେକ ଏମ୍ପିଙ୍କୁ ନିଲମ୍ବିତ କରାଯାଇଥିବା ବେଳେ ଅନ୍ୟପଟେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ବିରୋଧୀ ଏମ୍ପିଙ୍କ ଆଚରଣରେ ଖୁସି ମନେ ହେଉନାହାଁନ୍ତି। ଭାରତୀୟ ଜନତା ପାର୍ଟି (ଭାଜପା)ର ସଂସଦୀୟ ଦଳ ବୈଠକରେ ପ୍ରଧାନମନ୍ତ୍ରୀ ମୋଦି କହିଛନ୍ତି ଯେ, ବିରୋଧୀ ଏମ୍ପିଙ୍କ ଆଚରଣ ଦୁଃଖଦାୟକ।

ପ୍ରଧାନମନ୍ତ୍ରୀ ଆହୁରି ମଧ୍ୟ କହିଛନ୍ତି, ନୂତନ ଭୋଟରମାନେ ହୁଏତ ସେହି ଯୁଗକୁ ଦେଖି ନ ଥିବେ ଯେତେବେଳେ ପ୍ରତିଦିନ ଏକ ନୂଆ ଘୋଟାଲା ହୋଉଥିଲା। ବିରୋଧୀଙ୍କ କାର୍ଯ୍ୟକଳାପ ବିଷୟରେ ସେମାନଙ୍କୁ ଅବଗତ କରାଇବାର ଆବଶ୍ୟକତା ରହିଛି। ଏଥିରୁ ଜଣାପଡୁଛି ଯେ ବିରୋଧୀ ଦଳ ଏଠାରେ ନିଷ୍ପତ୍ତି ନେଇଛନ୍ତି, ଆଗକୁ ବଢିବାକୁ ନୁହଁ। ୨୦୨୪ ଲୋକ ସଭା ନିର୍ବାଚନ ସମ୍ପର୍କରେ ପ୍ରଧାନମନ୍ତ୍ରୀ କହିଛନ୍ତି , ବର୍ତ୍ତମାନ ଏହି ମିଟିଂ ହଲରେ ଯେଉଁ ଖାଲି ସ୍ଥାନ ଅଛି, ପରବର୍ତ୍ତୀ ସମୟରେ ଏହି ସ୍ଥାନ ମଧ୍ୟ ପୂରଣ ହୋଇଯିବ।